শৈলজানন্দ স্মারক পুরস্কার পাচ্ছেন গৌতম ভট্টাচার্য

কলকাতা: এ বছর শৈলজানন্দ স্মারক সাহিত্য পুরস্কার পাচ্ছেন খ্যাতনামা সাংবাদিক-লেখক গৌতম ভট্টাচার্য। আগামী ২৮ মার্চ (শুক্রবার) বাংলা আকাদেমি মঞ্চে প্রদান করা হবে এই পুরস্কার। লেখক শৈলজানন্দ মুখোপাধ্যায়ের ১২৫তম জন্মবার্ষিকী পালনের সূচনা হবে সেদিন থেকেই। আকাদেমির মঞ্চে অনুষ্ঠানের সভাপতিত্ব করবেন অবসরপ্রাপ্ত বিচারপতি শ্যামল সেন।

আরও পড়ুন: শুরু মতুয়া সম্প্রদায়ের বারুণী মেলা, আগামীকাল পূণ্যস্নান

গৌতম ভট্টাচার্য ছাড়াও এই পুরস্কার পেতে চলেছেন সাহিত্যিক উল্লাস মল্লিক। প্রসঙ্গত, এ বছরই ‘শৈলজানন্দ রচনাসমগ্র’ প্রকাশ করতে চলেছে পশ্চিমবঙ্গ সরকার। শৈলজানন্দকে নিয়ে বিশেষ ডাকটিকিট প্রকাশ করতে চলেছে ভারতীয় ডাক বিভাগ।